CELEX: 32007X0222(01)
Language: el
Date: 2007-02-22 00:00:00
Title: Προσθήκη στον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006 , περί ιδρύσεως Ευρωπαϊκού Ινστιτούτου για την Ισότητα των Φύλων ( ΕΕ L 403 της 30.12.2006 )

22.2.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 54/3
            
         
      ΠΡΟΣΘΉΚΗ
   
   στον κανονισμό (ΕΚ) αριθ. 1922/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, περί ιδρύσεως Ευρωπαϊκού Ινστιτούτου για την Ισότητα των Φύλων
   (Επίσημη Εφημερίδα της Ευρωπαϊκής Ένωσης L 403 της 30.12.2006)
   Η ακόλουθη δήλωση προστίθεται στον κανονισμό:
   
      «ΔΗΛΩΣΗ ΤΟΥ ΣΥΜΒΟΥΛΙΟΥ, ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΗΣ ΕΠΙΤΡΟΠΗΣ
      Η ισότητα ανδρών και γυναικών συνιστά θεμελιώδη αρχή της Ευρωπαϊκής Ένωσης. Το Συμβούλιο, το Ευρωπαϊκό Κοινοβούλιο και η Ευρωπαϊκή Επιτροπή αποβλέπουν σε αυξημένη ευαισθητοποίηση, σε συγκέντρωση πόρων και σε ανταλλαγή εμπειριών στον τομέα της ισότητας των φύλων, και δη μέσω της ίδρυσης του Ευρωπαϊκού Ινστιτούτου για την Ισότητα των Φύλων.
      Αναφορικά με την οργάνωση του Ινστιτούτου, το Συμβούλιο, το Ευρωπαϊκό Κοινοβούλιο και η Επιτροπή δηλώνουν ότι η διαχειριστική δομή και, ειδικότερα, ο αριθμός αντιπροσώπων των κρατών μελών στο διοικητικό συμβούλιο, καθορίζεται σε συσχετισμό με τον ιδιαίτερο χαρακτήρα του Ινστιτούτου για την Ισότητα των Φύλων και ως εκ τούτου δεν συνιστά προηγούμενο για άλλους οργανισμούς στο μέλλον.
      Για να εξασφαλιστεί η εύτακτη εναλλαγή των μελών που διορίζει το Συμβούλιο, τα κράτη μέλη θα κατανέμονται σε τρεις ομάδες των εννέα, με τη σειρά των αλληλοδιαδόχων Προεδριών. Για την πρώτη θητεία, η αντιπροσώπευση του Συμβουλίου θα συντίθεται από μέλη των δύο πρώτων ομάδων κρατών μελών για τη δεύτερη θητεία, οι αντιπρόσωποι του Συμβουλίου θα προέρχονται από την τρίτη και την πρώην ομάδα, για δε την τρίτη θητεία από την δεύτερη και την τρίτη ομάδα, και ούτω καθ’ εξής για τις θητείες που θα ακολουθήσουν (1). Σε περίπτωση μελλοντικής διεύρυνσης το σύστημα εναλλαγής θα προσαρμοστεί αναλόγως.»
   
   
      (1)  1η θητεία (2007-2009):
   
               i)
            
            
               DE, PT, SI, FR, CZ, SE, ES, BE, HU· ii) PL, DK, CY, IE, LT, EL, IT, LV, LU.
            
         2η θητεία (2010-2012):
   
               iii)
            
            
               NL, SK, MT, UK, EE, BG, AT, RO, FI· i) DE, PT, SI, FR, CZ, SE, ES, BE, HU.
            
         3η θητεία (2013-2015):
   
               ii)
            
            
               PL, DK, CY, IE, LT, EL, IT, LV, LU· iii) NL, SK, MT, UK, EE, BG, AT, RO, FI.